|  |  |  |  |  |  |  |
| --- | --- | --- | --- | --- | --- | --- |
| **ΠΙΝΑΚΑΣ ΠΡΟΤΕΙΝΟΜΕΝΩΝ ΔΙΠΛΩΜΑΤΙΚΩΝ ΕΡΓΑΣΙΩΝ ΠΑΔΑ**  **Ακαδημαϊκό έτος 2023-24**  **Εαρινό εξάμηνο**  Απόφαση Συνέλευσης υπ αρ 8/17-4-24 | | | | | | |
| Α/Α | Τίτλος Θέματος | Μέλος Δ.Ε.Π. | Σύντομη Περιγραφή | Προαπαιτούμενα γνωστικά πεδία | Αρ Φοιτητών | Κατεύθυνση |
| 1 | Επικοινωνία κινδύνου και προαγωγή υγείας για λοιμώδη νοσήματα. | Α. Λάγιου | Επικοινωνία κινδύνου και προαγωγή υγείας για λοιμώδη νοσήματα. | Επιδημιολογία  Προαγωγή Υγείας | 1 | ΔΥ ή ΚΥ |
| 2 | Strongyloides stercoralis & HIV: Ενδοπαρασιτική Δυναμική.  Συστηματική Ανασκόπηση.”  “Strongyloides stercoralis & HIV: Endoparasitic Dynamics.  Systimatic    Review.” | Α.Μπαρμπούνη | Ο σκοπός της πτυχιακής εργασίας είναι να προσεγγίσει και να αναλύσει την ενδοπαρασιστική παθογένεια, εστιάζοντας στο παράσιτο Strongyloides stercoralis σε άτομα θετικά στον HIV. Η εργασία θα πραγματοποιηθεί με συστηματική ανασκόπηση της υπάρχουσας βιβλιογραφίας για να κατανοήσει την επίδραση της συνύπαρξης των δύο παθογόνων στην πορεία της νόσου. Στόχος είναι να αξιολογηθούν οι κλινικές επιπτώσεις, οι αντιμικροβιακές θεραπευτικές προσεγγίσεις και οι πιθανοί παράγοντες που συνδέουν την ενδοπαρασιτική λοίμωξη με τον HIV. | θέματα επιδημιολογίας λοιμωδών | 1 | ΔΥ |
| 3 | Η μερική απώλεια μνήμης ως αίτιο επαγγελματικού κινδύνου | Κ. Ντελέζος | Μελέτη των επιπτώσεων στην απόσπαση προσοχής που δημιουργείται στο εργασιακό περιβάλλον από παθολογικές καταστάσεις που δημιουργούν μερική απώλεια μνήμης κατά τη διάρκεια της ημέρας | Υγιεινή και Ασφάλεια εργασίας, Διαχείριση επαγγελματικού κινδύνου | 1 | ΔΥ |
| 4 | Νομοθετικό πλαίσιο κυκλοφορίας απορρυπαντικών απολυμαντικών και αντισηπτικών προϊόντων | Κ. Ντελέζος | Καταγραφή του τρόπου ελέγχου κυκλοφορίας των βιοκτόνων σκευασμάτων που σχετίζονται με τη δημόσια υγεία | Απολύμανση -Αποστείρωση -Απομίανση | 1 | ΔΥ |
| 5 | Τροποποίηση των διαδικασιών απολύμανσης και αντισηψίας κατά την περίοδο της πανδημίας covid-19 | Κ. Ντελέζος | Μελέτη των αλλαγών που καταγράφηκαν κατά τη διάρκεια της πανδημίας στις χημικές μεθόδους  εφαρμογής απολυμαντικών και αντισηπτικών σκευασμάτων | Απολύμανση -Αποστείρωση -Απομίανση | 1 | ΔΥ |
| 6 | Οι επιπτώσεις της θερμικής καταπόνησης και των εργονομικών κινδύνων στην υγεία των εργαζομένων λαϊκών αγορών της Αθήνας | Ι. Παπαδάς | Τα μεγάλα θερμοκρασιακά εύρη που επικρατούν κατά την διάρκεια του ωραρίου των εργαζομένων των λαϊκών αγορών καθώς και η ελλιπής προστασία τους από τα καιρικά φαινόμενα έχουν αρνητικές επιδράσεις στην υγεία. Οι κίνδυνοι αυτοί σε συνδυασμό με πιθανούς εργονομικούς κινδύνους που δημιουργούνται από την σωματική δραστηριότητα που απαιτείται για την πραγματοποίηση αυτού του είδους εργασίας, οφείλουν να διερευνηθούν προκειμένου να προσδιοριστεί η επικινδυνότητα αυτού του επαγγέλματος. | Διαχείριση Επαγγελματικού Κινδύνου | 1 | ΔΥ |
| 7 | Προσδιορισμός Cr(VI) σε νερά άρδευσης και φωτοκαταλυτική μελέτη απομάκρυνσής του. | Ι. Παπαδάς | Θα εξεταστεί η παρουσία Cr(VI) σε νερά άρδευσης, θα μελετηθούν οι ενδεχόμενες πηγές ρύπανσης που συνδέονται με την απελευθέρωσή του για τον εντοπισμό και την αξιολόγηση της παρουσίας του στην ελληνική επικράτεια, καθώς επίσης θα αξιολογηθεί η απομάκρυνσή του από υδάτινα συστήματα φωτοκαταλυτικά με προσομοίωση του ηλιακού φωτός και τη χρήση καταλυτών. | Επεξεργασία νερού και αποβλήτων | 1 | ΔΥ |
| 8 | Εντοπισμός τρικυκλικών αντικαταθλιπτικών ενώσεων σε υδάτινα συστήματα και φωτοκαταλυτική μελέτη διάσπασής τους. | Ι. Παπαδάς | Τα τρικυκλικά αντικαταθλιπτικά περιγράφουν μια ομάδα φαρμάκων με παρόμοια κυκλική χημική δομή, που χρησιμοποιούνται συχνά για τη θεραπεία της κατάθλιψης σε μακροπρόθεσμη βάση. Την τελευταία 15ετία στην Ελλάδα η χρήση αυτών των φαρμάκων από τον πληθυσμό αυξάνεται ολοένα και περισσότερο. Αυτό έχει σαν αποτέλεσμα οι ενώσεις αυτές να εντοπίζονται σε υδάτινους αποδέκτες που γειτνιάζουν σε μεγάλα αστικά κέντρα στην Ελλάδα. Η συγκεκριμένη μελέτη έχει στόχο να τις προσδιορίσει με τη χρήση φασματοφωτομετρίας UV-Vis και στη συνέχεια να μελετήσει τη φωτοκαταλυτική διάσπασή τους. | Επεξεργασία νερού και αποβλήτων | 1 | ΔΥ |
| 9 | Προσδιορισμός νιτρικών σε νερά στην Ελλάδα και μελέτη απομάκρυνσής τους με τη χρήση νανοϋλικών. | Ι. Παπαδάς | Η νιτρορρύπανση των υδάτων αποτελεί ακόμη αιτία σοβαρής ανησυχίας σε πολλά κράτη μέλη της Ε.Ε. Σήμερα στο σύνολο των κρατών μελών το 14,1% των υπόγειων υδάτων υπερβαίνει ακόμη το όριο συγκέντρωσης σε νιτρικά ιόντα που έχει καθοριστεί για το πόσιμο νερό. Έτσι, απαιτούνται νέες δράσεις για την αντιμετώπιση της νιτρορύπανσης με σκοπό την επίτευξη του στόχου της Ευρωπαϊκής Πράσινης Συμφωνίας σχετικά με τη μείωση των απωλειών θρεπτικών ουσιών κατά τουλάχιστον 50% έως το 2030. | Επεξεργασία νερού και αποβλήτων | 1 | ΔΥ |
| 10 | Θέματα υγείας και ασφάλειας στο περιβάλλον του σχολείου | Π. Σωτηροπούλου | Στο περιβάλλον του σχολείου, τα άτομα (μαθητές, εργαζόμενοι) δέχονται καθημερινά την επίδραση των ίδιων φυσικών, χημικών βιολογικών κ.α. παραγόντων. Η προσπάθεια εντοπισμού, εκτίμησης και ελέγχου των παραγόντων αυτών είναι σκόπιμη για την προαγωγή της υγείας του ατόμου, την εξυγίανση του περιβάλλοντος και την προάσπιση της δημόσιας υγείας. | Σχολική Υγιεινή και ασφάλεια | 1-2 | ΔΥ |
| 11 | Βιοκλιματικό σχολικό κτίριο | Π. Σωτηροπούλου | Το βιοκλιματικό σχολικό κτίριο αποτελεί εργαστήριο ενημέρωσης και περιβαλλοντικής εκπαίδευσης για τους μαθητές. Παράλληλα, ο σχεδιασμός και η εξοικονόμηση ενέργειας εξασφαλίζουν τη μείωση των δαπανών και καλύτερες συνθήκες λειτουργίας του σχολικού κτιρίου με τελικό αποτέλεσμα την συμβολή στην ποιότητα του εκπαιδευτικού προγράμματος. | Σχολική Υγιεινή και ασφάλεια | 1-2 | ΔΥ |
| 12 | Το μικροβιακό φορτίο ως επιβαρυντικός παράγοντας της ποιότητας του αέρα στο χειρουργείο και η επίπτωση στην πρόκληση λοιμώξεων χειρουργικού πεδίου.    Microbial load as an aggravating factor of air quality in the operating room and its impact on causing surgical site infections. | Κ.Κεσανόπουλος | Οι λοιμώξεις χειρουργικού πεδίου αποτελούν την τρίτη συχνότερη αιτία εμφάνισης νοσοκομειακών λοιμώξεων παγκοσμίως, με σημαντικές επιπτώσεις τόσο σε κλινικό, όσο και σε οικονομικό επίπεδο. Επιπλέον, είναι η πιο συχνή αποτρέψιμη επιπλοκή που παρουσιάζουν οι χειρουργημένοι ασθενείς διεθνώς. Το μικροβιακό φορτίο στον αέρα εντός των χειρουργικών αιθουσών είναι ένας από τους παράγοντες που επηρεάζουν σημαντικά τη συχνότητα εμφάνισης αυτών των λοιμώξεων. Ταυτόχρονα, όμως, είναι και ένας παράγοντας που μπορεί να ελεγχθεί αποτελεσματικότερα. | Αρχές Δημόσιας Υγείας,  Αρχές Πρόληψης Μεταδοτικών και μη Μεταδοτικών Νοσημάτων, Μικροβιολογία | 1 | Δ.Υ |
| 13 | Η ανθεκτικότητα του Streptococcus pyogenes στο Ανθρώπινο Γονιδίωμα : Η πρόκληση για την Ανοσία και τη Δημόσια Υγεία    The Persistence of Streptococcus pyogenes in the Human Genome: The Challenge for Immunity and Public Health | Κ.Κεσανόπουλος | Ο Streptococcus pyogenes είναι ένα Gram-θετικό βακτήριο που κατατάσσεται στα δέκα κορυφαία θανατηφόρα παθογόνα παγκοσμίως εξαιτίας του ευρέως φάσματος λοιμώξεων που προκαλεί. Η διαπίστωση της διαρκώς αυξανόμενης επίπτωσης και σοβαρότητας των λοιμώξεων από τον S.pyogenes καθώς και η έως σήμερα αδυναμία ανάπτυξης ενός αποτελεσματικού εμβολίου οδηγεί την επιστημονική έρευνα στην ανάλυση του ανθρώπινου γονιδίωματος για την κατανόηση της ευαισθησίας στο βακτήριο σε γενετικό επίπεδο. | Αρχές Δημόσιας Υγείας,  Αρχές Πρόληψης Μεταδοτικών και μη Μεταδοτικών Νοσημάτων, Μικροβιολογία | 1 | Δ.Υ |
| 14 | Ο ρόλος του μικροβιώματος στις νευροεκφυλιστηκές νόσους : Το παράδειγμα της νόσου Parkinson    The role of the microbiome in neurodegenerative diseases : the example of Parkinson's disease | Κ. Κεσανόπουλος | Ερευνητικές μελέτες των τελευταίων ετών, έχουν καταστήσει σαφές ότι της κλινικής-συμπτωματικής φάσης των νευροεκφυλιστικών παθήσεων προηγείται μια πρώιμη – προκλινική φάση 15-20 ετών (ενδεχομένως και μεγαλύτερη) ανάπτυξης νευροεκφυλιστικών παθολογοανατομικών βλαβών στον εγκέφαλο. Κατά την τελευταία δεκαετία, πολυάριθμες προκλινικές και κλινικές δημοσιεύσεις  έχουν ρίξει φως στην εξαιρετικά πολύπλοκη σχέση μεταξύ του εντερικού μικροβιώματος και του εγκεφάλου παρέχοντας δυνατότητες για την ανάπτυξη νέων βιοδεικτών και θεραπευτικών ουσιών. | Αρχές Δημόσιας Υγείας,  Αρχές Πρόληψης Μεταδοτικών και μη Μεταδοτικών Νοσημάτων, Μικροβιολογία | 1 | Δ.Υ |
| 15 | Μικροβίωμα του Δέρματος και προϊόντα  περιποίησης/ ομορφιάς | E. Bασσάλου | Το μικροβίωμα της επιδερμίδας είναι μια αόρατη στρώση που καλύπτει ολόκληρο το σώμα και αποτελείται από διαφορετικά είδη φυσιολογικών βακτηρίων που  συνεργάζονται αρμονικά  ενεργοποιώντας το ανοσοποιητικό σύστημα στη καταπολέμηση   επιβλαβών εξωτερικών  μικροβίων. Η νέα γενιά   δερμοκαλλυντικών προϊόντων στοχεύει  ακριβώς στη διατηρηση της ισορροπίας του μικροβιωματος και την ενίσχυση της άμυνας του οργανισμού. | Μικροβιολογία | 1 | ΔΥ |
| 16 | Χολέρα:  Επιδημιολογία, διάγνωση, διαχείριση των περιστατικών  και προγράμματα ελέγχου σε παγκόσμιο επίπεδο | E. Bασσάλου | Η χολέρα, που προκαλείται από το Vibrio cholerae, επιμένει στις αναπτυσσόμενες χώρες λόγω της ανεπαρκούς πρόσβασης σε ασφαλές νερό, αποχέτευση και υγιεινής. Το ποσοστό θνησιμότητας υπερβαίνει το 50% χωρίς την κατάλληλη κλινική αντιμετώπιση, αλλά μπορεί να είναι μικρότερο από 1% με έγκαιρη επανυδάτωση και αντιβιοτικά. Ο Παγκόσμιος Οργανισμός Υγείας (ΠΟΥ) και η Παγκόσμια Ομάδα Εργασίας για τον Έλεγχο της Χολέρας (GTFCC) έχουν θέσει έναν φιλόδοξο στόχο για την εξάλειψη της χολέρας έως το 2030 σε περιοχές υψηλού κινδύνου. | Μικροβιολογία,  Δημόσια Υγιεινή,  Τροπικά Νοσήματα | 1 | ΔΥ |
| 17 | Λανθάνουσα φυματίωση: μια πρόκληση για τη Δημόσια Υγεία | E. Bασσάλου | Η φυματίωση (TB) είναι ένα αερογενές νόσημα που  προκαλείται από τους οργανισμούς που ανήκουν στο σύμπλεγμα Mycobacterium tuberculosis (Mtb). Η φυματίωση εξακολουθεί να αποτελεί μείζον πρόβλημα δημόσιας υγείας δεδομένου ότι, παγκοσμίως,  είναι η πρώτη αιτία θανάτου  σχετιζόμενου  με μολυσματικές ασθένειες σε ενήλικες. Κύριοι στόχοι για τον έλεγχο της νόσου είναι η εφαρμογή της έγκαιρης διάγνωσης, της διερεύνησης επαφής και της λανθάνουσας λοίμωξης από φυματίωση (LTBI). Η τάση της φυματίωσης να εισέλθει σε λανθάνουσα κατάσταση έχει γίνει ένα σημαντικό εμπόδιο στην παγκόσμια προσπάθεια για την εξάλειψη της φυματίωσης, και απασχολεί τόσο αναπτυσσόμενες, όσο και αναπτυγμένες χώρες όπου δεν εφαρμόζεται ο καθολικός εμβολιασμός με BCG. | Μικροβιολογία,  Δημόσια Υγιεινή,  Τροπικά Νοσήματα | 1 | ΔΥ |
| 18 | Ιατροδικαστική Εντομολογία και Διαχείριση Κρίσεων | E. Bασσάλου | Η Ιατροδικαστική Εντομολογία (forensic entomology) μπορεί να δραστηριοποιηθεί σε διάφορες νομικές υποθέσεις, συμπεριλαμβανομένης της διερεύνησης του τόπου του εγκλήματος, των υποθέσεων κατάχρησης και παραμέλησης, των ατυχημάτων, της προσβολής από έντομα και της μόλυνσης τροφίμων και είναι ένα χρήσιμο εργαλείο  για την Ομάδα  Διαχείρισης Κρίσεων που θα κληθεί να τις χειριστεί. | Ιατρική Εντομολογία,  Διαχείριση Κρίσεων σε ΥΔΠ | 1 | ΔΥ |
| 19 | Εφαρμογή ορθών πρακτικών μεταχείρισης των τροφίμων από τους Δημοτικούς παιδικούς σταθμούς: η περίπτωση του Δήμου Κηφισιάς | Α. Τσόγκα | Ο σκοπός της πτυχιακής είναι να αναδειχθούν: η ορθή πολιτική της εφαρμογής ενός συστήματος ποιοτικού ελέγχου και διασφάλισης ποιότητας των τροφίμων που χρησιμοποιούνται για τη σίτιση των νηπίων στου παιδικούς σταθμούς του Δήμου Κηφισιάς και η κατάλληλη εκπαίδευση του προσωπικού που μεταχειρίζεται τα τρόφιμα και προετοιμάζει τα γεύματα των νηπίων. Η συγκεκριμένη πτυχιακή αποτελεί συνέχεια της πτυχιακής που πραγματοποιήθηκε πέρυσι στους παιδικούς σταθμούς του Δήμου Πειραιά και αποσκοπεί στην καταγραφή και την ανάδειξη των καλώς κείμενων στις δημόσιες δομές. | Υγιεινή τροφίμων,  Συστήματα διασφάλισης ποιότητας και ασφάλειας τροφίμων, Διατροφή και Υγεία | 1 | ΔΥ |
| 20 | Η εφαρμογή της νανοτεχνολογίας στην παραγωγή τροφίμων και το αντίκτυπο στην ασφάλειά τους και στην υγεία των καταναλωτών | Α. Τσόγκα | Σκοπός της πτυχιακής είναι να αναδείξει τα πλεονεκτήματα, αλλά και τους προβληματισμούς αναφορικά με την ασφάλεια των τροφίμων που προκύπτουν ή συσκευάζονται με την χρήση της νανοτεχνολογίας, καθώς επίσης και τον αντίκτυπο που έχουν αυτά τα προϊόντα στην υγεία των καταναλωτών. | Υγιεινή τροφίμων, Διατροφή και υγεία | 1 | ΔΥ |
| 21 | Ρόλος των βιομεμβρανών στη διασπορά παθογόνων στο νοσοκομειακό περιβάλλον: επιτήρηση και αντιμετώπισή τους | Π.Γιακκούπη | Η παρουσία παθογόνων μικροβίων μέσα σε δομές βιομεμβρανών τα κάνει περισσότερο ανθεκτικά στα αντιβιοτικά και στα απολυμαντικά και άρα πιο επικίνδυνα για τη διασπορά τους στο νοσοκομειακό περιβάλλον | Νοσοκομειακή υγιεινή | 1 | ΔΥ |
| 22. | Ευζωία των ζώων στις κτηνοτροφικές μονάδες | Χ. Βογιατζάκη | Η ευζωία των ζώων εκτροφής είναι άρρηκτα συνδεδεμένη με την βιοηθική διαχείρισης των ζώων και με την ποιότητα του παραγόμενου προϊόντος. Βιβλιογραφική ανασκόπηση που αφορά τις εναλλακτικές μορφές εκτροφής υγιεινής και θεραπευτικής προσέγγισης των μονάδων παραγωγικών ζώων. | Υγιεινή Κτηνοτροφικών Μονάδων | 1-2 | ΔΥ |
| 23 | Λεγιονέλλα στο νερό-δειγματοληψίες περιβάλλοντος-αναλύσεις | Γ. Μανδηλαρά | Η Legionella spp. είναι ευρύτατα διαδεδομένη στο υδάτινο περιβάλλον και προκαλεί νόσο όταν ο άνθρωπος εισπνεύσει επαρκή ποσότητα υλικού υπό μορφή σταγονιδίων (αερολύματος). Ιδανικός τόπος διαβίωσης του μικροοργανισμού αποτελούν τα συστήματα κυκλοφορίας ζεστού και κρύου νερού, οι βρύσες, τα ντους, οι δεξαμενές υδρομαλάξεων (spa), οι κολυμβητικές, κ.λ.π. και συμπεριλήφθηκε στη νέα νομοθεσία για ποιότητα νερού ανθρώπινης κατανάλωσης. | Μικροβιολογία, επεξεργασία νερού | 1 | ΔΥ |
| 24 | Τα αντιοξειδωτικά ως ευεργετικά συστατικά του ελαιολάδου - HACCP | Κ. Κοτροκόης | Το ελαιόλαδο είναι γνωστό για πολλά ευεργετικά συστατικά που περιέχει, όπως βιταμίνη Ε, πολυφαινόλες, ρεσβερατρόλη, φαινόλες και φαινολικές ενώσεις, στερόλες, τερπενικές αλκοόλες κ.α. | Συστήματα διασφάλισης ποιότητας και ασφάλειας τροφίμων | 1-2 | ΔΥ |
| 25 | Εφαρμογή HACCP  σε ταχυφαγεία και επιχειρήσεις εστίασης | Κ. Κοτροκόης | Το HACCP είναι ένα υποχρεωτικό σύστημα ασφάλειας τροφίμων σε όλες τις επιχειρήσεις εστίασης και τους χώρους μαζικής παρασκευής τροφίμων, π.χ. μαγειρεία νοσοκομείων, αεροπλάνα, βαπόρια, τρένα, ταχυφαγεία κ.α. | Συστήματα διασφάλισης ποιότητας και ασφάλειας τροφίμων | 1 | ΔΥ |

Η επιτροπή Διπλωματικών Εργασιών

Π. Σωτηροπούλου, Χ. Πράπας